4 หุ้นเสี่ยงติด Cash Balance สัปดาห์หน้า
บล.ซีไอเอ็มบี (ประเทศไทย) ระบุ คาดหลักทรัพย์ที่มีโอกาสติด Cash Balance สัปดาห์หน้า  IFEC-W2, AJD*, PIMO*, WIIK*, TRT-W2* 
19 ส.ค. 2558

บล.ซีไอเอ็มบี (ประเทศไทย) ระบุว่า หลักทรัพย์ที่มีโอกาสติด Cash Balance สัปดาห์หน้า จากข้อมูลการซื้อขายรายสัปดาห์ (14 – 18 ส.ค. 58) โดยหลักทรัพย์ที่คาดว่าจะต้องวางเงินสดไว้ล่วงหน้าเต็มจำนวนก่อนการซื้อ (Cash Balance) ในสัปดาห์หน้า ได้แก่ 
AJD* หากราคาปิดในพรุ่งนี้ &gt;= 1.80 บาท                              
PIMO* หากราคาปิดในพรุ่งนี้ &gt;= 2.56 บาท
WIIK* หากมูลค่าการซื้อขายในวันนี้และพรุ่งนี้รวมกัน &gt;= 201 ล้านบาท
TRT-W2* หากมูลค่าการซื้อขายในวันนี้และพรุ่งนี้ &gt;= 290.6 ล้านบาท         
 
หมายเหตุ : 1) กรณีหลักทรัพย์ใดติด Cash Balance Warrant ทุกตัวของหลักทรัพย์นั้นจะติด Cash Balance ตามด้วย 
2) สมมติฐานที่เราใช้คำนวณอยู่ภายใต้เกณฑ์ (1) มูลค่าการซื้อขายเฉลี่ยต่อวันในรอบสัปดาห์ &gt;= 100 ล้านบาท (กลุ่ม SET) หรือ มูลค่าการซื้อขายเฉลี่ยต่อวันในรอบสัปดาห์ &gt;= 80 ล้านบาท (กลุ่ม MAI) (2) Turnover ratio &gt;= 40% และ(3) P/E &gt;= 40 หรือ มีผลการดำเนินงานขาดทุน สำหรับ ใบสำคัญแสดงสิทธิ (warrant) (1) มูลค่าการซื้อขายเฉลี่ยต่อวันในรอบสัปดาห์ &gt;= 100 ล้านบาท (2)Turnover ratio &gt;= 100% และ(3) Premium &gt;= 20%
 
ทั้งนี้ กลต. ปรับสูตรการคำนวณ Turnover list โดยเริ่มตั้งแต่ วันที่ 28 พฤศจิกายน 2557 ซึ่งรายชื่อหลักทรัพย์ที่ติด Turnover list ที่คำนวณตามการปรับปรุงนี้จะประกาศครั้งแรกในวันที่ 4 ธันวาคม 2557 โดยมีหลักการดังนี้
1. ไม่กำหนดจำนวนหลักทรัพย์ที่ติดเกณฑ์ Turnover  List ใน SET และ MAI
2. เพิ่มเติมกรณีที่หุ้นสามัญของบริษัทจดทะเบียนทั้งใน SET และ MAI ที่ติด Turnover List ให้ใบสำคัญแสดงสิทธิที่จะซื้อหุ้นสามัญ (warrant) ของบริษัทนั้นติด Turnover List ควบคู่ไปด้วย           
3. ปรับปรุงสูตรการคำนวณ 2 ส่วน คือ
(1) P/E Ratio จะไม่นำกำไรจากเงินลงทุนในหลักทรัพย์มาหักออกจากกำไรสุทธิ        
(2) Free float จะไม่นำจำนวนหลักทรัพย์ที่ซื้อขายตามรายงานมาตรา 59 และมาตรา 246 ที่มีการเปลี่ยนแปลงในรอบการคำนวณ มาปรับจากค่า free  float ในรอบนั้นๆ